ΓΡΑΠΤΗ ΕΡΩΤΗΣΗ E-1914/02

υποβολή: Maurizio Turco (NI) προς την Επιτροπή

(2 Ιουλίου 2002)

Θέμα: ΕΥΡΩ: Το κράτος της πόλης του Βατικανού και η ανακύκλωση του βρώμικου χρήματος

Δεδομένου ότι

- με τη Νομισματική σύμβαση μεταξύ της Ιταλικής Δημοκρατίας, ενεργούσης εξ ονόματος της Ευρωπαϊκής Κοινότητας, και του κράτους της πόλης του Βατικανού εκπροσωπούμενου από την Αγία Έδρα(1) το κράτος της πόλης του Βατικανού εξουσιοδοτήθηκε να θέσει σε κυκλοφορία ΕΥΡΩ·

- στο κράτος της πόλης του Βατικανού λειτουργεί μόνον η Κεντρική Τράπεζα,πό την επωνυμία Istituto per le Opere di Religione (IOR)·

- η Ευρωπαϊκή Επιτροπή είναι μέλος και η EUROPOL είναι παρατηρητής της GAFI (Ομάδας Διεθνούς Χρηματοπιστωτικής Δράσης, που έχει συσταθεί στο πλαίσιο του ΟΟΣΑ·

- την δεκαετία του '80 απεκαλύφθη μία κολοσσιαία επιχείρηση ξεπλύματος βρώμικου χρήματος στην οποία ενεχόταν και ο πληρεξούσιος του Πάπα,πεύθυνος του IOR, ο αμερικανός αρχιεπίσκοπος Σεβασμιότατος Μαρσίνκους·

- τον Οκτώβριο του 2000 επεχειρήθη να διαπραχθεί μία απάτη εις βάρος της περιφέρειας της Σικελίας, ύψους 400 εκατομμυρίων δολαρίων, προερχόμενων από ευρωπαϊκά ταμεία, ποσόν το οποίο επρόκειτο να ανακυκλωθεί μέσω διαφόρων τραπεζών, μεταξύ των οποίων και του IOR (Arresting Transnational Crime ηλεκτρονική εφημερίδα του Υπουργείου των Εξωτερικών των ΗΠΑ, Αύγουστος 2001, τόμος 6, τεύχος 2)·

- στις 10 Ιουνίου 1984 οι νήσοι Τουρκς και Κάικος και στις 14 Ιουλίου 2000 οι νήσοι Καϋμάν έχουν αποσπασθεί από τις αντίστοιχες επισκοπές του Νασάου (Μπαχάμες) και του Κίνγκστον (Τζαμάικα) και έχουν ανακηρυχθεί αυτεξούσιες αποστολές· των πρώτων εξ αυτών, από της 21ης Σεπτεμβρίου 2000, προΐσταται ο αμερικανός καρδινάλιος Θηοντόρ Έντγκαρ Μακ Κάρικ και των τελευταίων ο αμερικανός καρδινάλιος Άνταμ Μάϊντα, μέλος της Επιτροπής Επίβλεψης του IOR· οι νήσοι Τουρκς και Κάικος και οι νήσοι Καϋμάν είναι από τα γνωστότερα στον κόσμοπεράκτια οικονομικά κέντρα·

Οποφαινόμενος ερωτά:

- το κράτος της πόλης του Βατικανού διαθέτει νόμο για την αποφυγή της ανακύκλωσης του βρώμικου χρήματος ο οποίος να καθιστά δυνατή την ανιχνευσιμότητα της προέλευσης των κατατιθέμενων κεφαλαίων·

- το τραπεζικό, οικονομικό και χρηματοπιστωτικό σύστημα του κράτους της πόλης του Βατικανούπήρξε αντικείμενο ελέγχων από πλευράς διεθνών οργανισμών και, εάν ναι, με τι αποτελέσματα·

- με ποια μέτρα προσπαθεί να προλάβει την χρησιμοποίηση των τραπεζών με έδρα το κράτος της πόλης του Βατικανού για την ανακύκλωση του βρώμικου χρήματος·

(1) ΕΕ C 299 της 25.10.2001, σελ. 1.

Απάντηση του κ. Bolkestein εξ ονόματος της Επιτροπής

(9 Σεπτεμβρίου 2002)

Το Κράτος της Πόλης του Βατικανού (ΚΠΒ) είναι ένα κράτος ανεξάρτητο, το οποίο δεν είναι μέλος της Ευρωπαϊκής Ένωσης. Η κοινοτική νομοθεσία δεν ισχύει στο ΚΠΒ.

Η Επιτροπή δεν γνωρίζει αν ισχύει στο ΚΠΒ κάποιος νόμος για την καταπολέμηση της νομιμοποίησης εσόδων από παράνομες δραστηριότητες. Εντούτοις, όπως επισημαίνεται από το Αξιότιμο Μέλος του Κοινοβουλίου, η μοναδική τράπεζα που ασκεί δραστηριότητα στο ΚΠΒ, η τράπεζα Istituto per le Opere di Religione, είναι επίσης και η κεντρική τράπεζά του. Κατά συνέπεια, εφόσον δενπάρχει εμπορικός χρηματοπιστωτικός τομέας στο ΚΠΒ, το πεδίο της εφαρμογής μιας συνηθισμένης νομοθεσίας για την καταπολέμηση της νομιμοποίησης εσόδων από παράνομες δραστηριότητες η οποία θα κάλυπτε το χρηματοπιστωτικό σύστημα, θα ήταν, κατ' ανάγκη, περιορισμένο.

Η Επιτροπή δεν γνωρίζει αν το τραπεζικό, οικονομικό και χρηματοπιστωτικό σύστημα του ΚΠΒ ελέγχεται από διεθνείς οργανισμούς.